ai4bharat/Pralekha huggingface dataset:
ભારત સરકારના અગ્ર વૈજ્ઞાનિક સલાહકારનું કાર્યાલય
CSIR-IMTECH દ્વારા કોવિડ-19ના નમૂનાનું પરીક્ષણ શરૂ
CSIR-IMTECH વ્યક્તિગત સુરક્ષા ઉપકરણો આપીને પણ આરોગ્ય કર્મીઓને મદદ કરી રહ્યા છે
કોવિડ-19ના કારણે સ્વાસ્થ્ય સંભાળ ક્ષેત્ર સામે ઘણા પડકારો ઉભા થયા છે. કોવિડ-19 માટે મર્યાદિત સંખ્યામાં પરીક્ષણની કીટ પણ આમાનો એક પડકાર છે. વર્તમાન સમયમાં, ભારત ટ્રાવેલ હિસ્ટ્રી  ધરાવતા દર્દીઓનું પ્રાથમિક ધોરણે પરીક્ષણ કરે છે. જોકે, પ્રતિ મિલિયન વસ્તી દીઠ પરીક્ષણના સંદર્ભમાં પરીક્ષણનો દર વધી શકે છે.
પરીક્ષણની ક્ષમતા વધારવા માટે, કાઉન્સિલ ઑફ સાયન્ટિફિક એન્ડ ઇન્ડસ્ટ્રીયલ રીસર્ચ – ઇન્સ્ટિટ્યુટ ઓફ માઇક્રોબાયલ ટેકનોલોજી એ કોવિડ-19ના નમૂનાનું પરીક્ષણ શરૂ કર્યું છે. CSIR હેઠળ આવતી લેબોરેટરી તેમજ વિજ્ઞાન અને ટેકનોલોજી વિભાગ , બાયોટેકનોલોજી વિભાગ  અને અણુ ઉર્જા વિભાગ  સાથે સંકળાયેલી અન્ય લેબ દ્વારા કોવિડ-19ના પરીક્ષણની કામગીરી શરૂ કરવા માટે ભારત સરકારના અગ્ર વૈજ્ઞાનિક સલાહકાર ના નિર્દેશો અને ઇન્ડિયન કાઉન્સિલ ઓફ મેડિકલ રીસર્ચ  દ્વારા બહાર પાડવામાં આવેલી માર્ગદર્શિકાના અનુસાર પગલાં લેવામાં આવ્યા છે.
ચંદીગઢ ખાતે આવેલા IMTECHના નિદેશક ડૉ. સંજીવ ખોસલાએ જણાવ્યું હતું કે, “સરકાર દ્વારા માન્યતા પ્રાપ્ત તમામ લેબને સામેલ કરવાની ICMRની પહેલ આવકાર્ય પગલું છે અને કોવિડ-19ના નમૂનાના પરીક્ષણમાં આ પગલું બાજી પલટનારું પૂરવાર થશે. આના કારણે શંકાસ્પદ લોકોમાં પરીક્ષણનો દર વધશે. પ્રારંભિક તબક્કામાં, IMTECHની યોજના દરરોજ 50 થી 100 નમૂનાનું પરીક્ષણ કરવાની ક્ષમતા કાર્યરત કરવાનું છે, જેને તબક્કાવાર જરૂરિયાત અનુસાર વધારવામાં આવશે.”
કોવિડ-19ના તબીબી પરીક્ષણ માટે આ ઇન્સ્ટિટ્યુટ દ્વારા તેમની ક્ષમતાઓ વધારવામાં આવી છે અને મોલેક્યૂલર માઇક્રોબાયોલોજીમાં તેમની પાસે પૂરતા પ્રમાણમાં તજજ્ઞતા છે. લેબ પાસે બાયો સેફ્ટી લેવલ -3 સુવિધા સહિત પૂરતા પ્રમાણમાં ઇન્ફ્રાસ્ટ્રક્ચર છે કારણ કે લેબોરેટરીઓને સલાહ આપવામાં આવી હતી કે, તેઓ પરીક્ષણ કરતા પહેલાં બાયો સેફ્ટી અને બાયો સિક્યુરિટી માટે તમામ પ્રકારે યોગ્ય સાવચેતી રાખે. નવી જ બાંધવામાં આવેલી BSL-2+ વાયરોલોજી લેબ રીવર્સ ટ્રાન્સક્રિપ્શન પોલીમરાઇઝ ચેઇન રીએક્શન  ઉપકરણથી સજ્જ છે અને તેને લગાવી દેવામાં આવ્યું છે. નમૂનાઓના તબીબી પરીક્ષણ માટે આવશ્યક તમામ મંજૂરીઓ મેળવી લેવામાં આવી છે જેથી વહેલામાં વહેલી તકે પરીક્ષણની કામગીરી શરૂ થઇ શકે.
CSIR-IMTECH દ્વારા તબીબી નમૂનાઓનું પરીક્ષણ કરવા ઉપરાંત, સ્વાસ્થ્ય સંભાળ પ્રોફેશનલ્સ કોઇપણ દર્દીની સેવા કરતા હોય ત્યારે તેમને કોઇપણ પ્રકારના ચેપથી બચાવવા માટે તેમને વ્યક્તિગત સુરક્ષા ઉપકરણો  ઉપલબ્ધ કરાવીને પણ યોગદાન આપવામાં આવે છે. આ સંસ્થા દ્વારા સ્થાનિક વહીવટીતંત્ર અને ચંદીગઢના રેડ ક્રોસ યુનિટને લોજિસ્ટિકલ અને ઇન્ફ્રાસ્ટ્રક્ચર સહકાર આપીને પણ મદદ કરવામાં આવી રહી છે.
GP/RP
(
સંરક્ષણ મંત્રાલય
ભારત-ચીન કોર્પ્સ કમાન્ડર કક્ષાની બેઠકનો 8 મો રાઉન્ડ
ભારત અને ચીન વચ્ચે 6 નવેમ્બરે ચૂશુલમાં કોર્પ્સ કમાન્ડર કક્ષાની 8મા રાઉન્ડની બેઠક મળી હતી. ભારત-ચીન પશ્ચિમી ક્ષેત્રના સરહદ વિસ્તારોમાં વાસ્તવિક નિયંત્રણ રેખાની આસપાસ મતભેદ અને ખોટી ગણતરીના મુદ્દે બંને પક્ષોએ સ્પષ્ટ, સંપૂર્ણ અને સકારાત્મક વિચારોનું આદાન-પ્રદાન કર્યું હતું. બંને પક્ષો બંને દેશોના નેતાઓ દ્વારા સ્થાપિત મહત્વની સર્વસંમતિને ઝડપથી અમલમાં મૂકવા, તેમના અગ્રણી સૈન્ય દ્વારા મધ્યસ્થતાની ખાતરી કરવા અને ગેરસમજો દૂર કરવા સંમત થયા. બંને પક્ષો લશ્કરી અને રાજદ્વારી ચેનલો દ્વારા સંવાદ અને સંદેશાવ્યવહાર જાળવવા અને બાકીના મુદ્દાઓના સમાધાન પર ભાર મૂકતા આ બેઠકની ચર્ચાઓને આગળ વધારવા સંમત થયા, જેથી સરહદી વિસ્તારોમાં શાંતિ અને સુલેહ સંયુક્ત રીતે જાળવી શકાય. બંને પક્ષોએ ટૂંક સમયમાં બેઠકનો આગામી રાઉન્ડ યોજવાની સંમતિ પણ આપી હતી.
SD/GP/BT
(Visitor Counter : 192
મંત્રીમંડળ
મંત્રીમંડળે ઇન્ડો-તિબેટિયન બોર્ડર પોલિસના જનરલ ડ્યુટી  ગ્રૂપ ‘A’ અને બિન-GD સંવર્ગની કેડર સમીક્ષાને મંજૂરી આપી
પ્રધાનમંત્રી નરેન્દ્ર મોદીની અધ્યક્ષતામાં મંત્રીમંડળે ઇન્ડો-તિબેટિન બોર્ડર પોલીસ ના જનરલ ડ્યુટી  ગ્રૂપ “A” અને નોન-GD સંવર્ગની સમીક્ષાના પ્રસ્તાવને મંજૂરી આપી છે. આ અંગે નીચેના નિર્ણયો લેવામાં આવ્યાં છેઃ
- ITBPની વરિષ્ઠ ડ્યુટીમાં નિરીક્ષણ સ્ટાફમાં વધારો કરવા માટે ગ્રૂપ ‘A’ GD  કેડર અને બિન-GD કેડરની વિવિધ રેન્કમાં અપર મહાનિદેશકની કેડરની સમીક્ષા કરવાનો નિર્ણય.
- અપર મહાનિદેશકના નેતૃત્વમાં અને મહાનિરીક્ષકનાં સહયોગથી બે નવા કમાન્ડ ની રચના.
મુખ્ય અસરોઃ
- ITBPમાં ગ્રૂપ ‘A’ના હોદ્દાઓના સર્જન બાદ, દળની નિરીક્ષણ અસરકારકતા અને ક્ષમતા નિર્માણમાં વધારો થશે. દળમાં ગ્રૂપ ‘A’ના હોદ્દાઓની કેડર સમીક્ષામાં પ્રસ્તાવિત હોદ્દાઓના સમયસર સર્જનથી તેના નિરીક્ષણની સાથે સાથે વહીવટી ક્ષમતાઓમાં વધારો થશે.
- ગ્રૂપ ‘A’ એક્ઝિક્યુટિવ જનરલ ડ્યુટીમાં 60 હોદ્દાઓ અને વિવિધ સ્તરોએ ગ્રૂપ ‘A’ નોન-GDમાં 02 હોદ્દાઓના સર્જન માટે પ્રસ્તાવ.
- અપર મહાનિદેશક અને મહાનિરીક્ષકના સહયોગથી બે નવા કમાન્ડ ના સર્જન માટે પ્રસ્તાવ.
અસરોઃ
ઔપચારિક નોટિફિકેશન/મંજૂરીની પ્રાપ્તિ પર, નવા સર્જાયેલા હોદ્દાઓ ભરતી નિયમોની જોગવાઇ અનુસાર ભરવામાં આવશે.
મુખ્ય વિશેષતાઓઃ
- GD કેડર
ગ્રૂપ ‘A’ હોદ્દાઓના પ્રવર્તમાન માળખામાં 1147થી વધારો થઇને 1207 હોદ્દાઓ નીચે મુજબ રહેશેઃ-
- અપર મહાનિદેશકના 02 હોદ્દાઓનો વધારો
- મહાનિરીક્ષકના 10 હોદ્દાઓનો વધારો
- ઉપ મહાનિરીક્ષકના 10 હોદ્દાઓનો વધારો
- કમાન્ડન્ટના 13 હોદ્દાઓનો વધારો
- 21-Cના 16 હોદ્દાઓનો વધારો
- ઉપ કમાન્ડના 09 હોદ્દાઓનો વધારો
- નોન-GD કેડર
- મહાનિદેશકના 02 હોદ્દાઓનો વધારો
પૂર્વભૂમિકા:
વર્ષ 1962માં આપણી ઉત્તરીય સરહદો પર ચીનના આક્રમણના પગલે ઇન્ડો-તિબેટિયન બોર્ડર પોલીસ દળની રચના કરવામાં આવી હતી. પહેલીવાર ચાર સેવા બટાલિયન સાથે દળની રચના કરવામાં આવી હતી. ત્યારબાદ 1978 અને 1987માં અનુક્રમે પુનર્ગઠન અને કેડર પુનઃરચનાના આધારે જરૂરિયાતના આધારે દળમાં અનેકગણું વિસ્તરણ કરવામાં આવ્યું હતું.
દળની પ્રથમ કેડર સમીક્ષા 1988માં કરવામાં આવી હતી અને દળની ક્ષમતા વધારીને 27,298 કરવામાં આવી હતી. ત્યારબાદ 2001માં દળની બીજી કેડર સમીક્ષા હાથ ધરાઇ હતી અને તેની ક્ષમતા વધારીને 32,386 કરવામાં આવી હતી. દળની વર્તમાન ક્ષમતા 89,429 છે.
વર્તમાનમાં DGની એક પોસ્ટ જે દળના વડા છે અને દળના વડામથકે ADGનો એક હોદ્દો છે. દળમાં ઇન્સપેક્ટર જનરલ/GD ના 10 હોદ્દાઓ પ્રમાણિત છે. DG અને ADGના હોદ્દાઓ IPS અધિકારીઓ દ્વારા પ્રતિનિયુક્તિના ધોરણે ભરવામાં આવે છે, જ્યારે ઇન્સપેક્ટર જનરલના હોદ્દામાં, 50% પ્રતિનિયુક્તિના ધોરણે ભરવામાં આવે છે, જ્યારે ડેપ્યુટી મહાનિરીક્ષક ના સ્તરે કેડરના અધિકારીઓમાંથી પદોન્નતિના આધારે 80% હોદ્દાઓ ભરવામાં આવે છે.
DS/RP
(Visitor Counter : 125
ઇલેક્ટ્રોનિક્સ તથા સૂચના પ્રોદ્યોગિકી મંત્રી
આધાર સાથે જીવનની સરળતાઃ યુઆઈડીએઆઈની 1947 ટોલ-ફ્રી હેલ્પલાઈન
નાગરિક સેવાઓને સુવ્યવસ્થિત કરવા અને અવિરત સહાય પૂરી પાડવા માટે, યુનિક આઇડેન્ટિફિકેશન ઓથોરિટી ઓફ ઇન્ડિયા  એ ટોલ-ફ્રી હેલ્પલાઈન: 1947 જાહેર કરી છે. આ હેલ્પલાઇનનો ઉદ્દેશ આધાર-સંબંધિત ચિંતાઓ, પ્રશ્નો અને ફરિયાદોને ચોવીસ કલાક ઉકેલવાનો છે, જે નિવાસીઓને તાત્કાલિક સહાય મેળવવા માટે અનુકૂળ માર્ગ પ્રદાન કરે છે.
સેલ્ફ સર્વિસ આઇવીઆરએસનું સંચાલન કરવું એ 24x7ના આધારે સેલ્ફ સર્વિસ મોડમાં ઉપલબ્ધ છે, ટોલ-ફ્રી હેલ્પલાઇન 1947 આધાર સાથે સંબંધિત વિવિધ બાબતો માટે માહિતી, માર્ગદર્શન અને નિરાકરણ મેળવવા ઇચ્છતા નિવાસીઓને સેવા પૂરી પાડવા માટે બનાવવામાં આવી છે. જન્મ તારીખ, નામ, મોબાઇલ નંબર અથવા સરનામું જેવી વ્યક્તિગત વિગતો અપડેટ કરવાની વાત હોય કે પછી પીવીસી કાર્ડ વિશે માહિતી મેળવવાની વાત હોય, હેલ્પલાઇન આધારની તમામ પૂછપરછ માટે એક વ્યાપક સ્ત્રોત છે. તદુપરાંત, નિવાસીઓ તેમના EID/UID અપડેટ્સની સ્થિતિ ચકાસી શકે છે, ઘરની નોંધણી સેવાઓ માટે સહાય મેળવી શકે છે, અને અપડેટ વિનંતીઓ નકારવા પાછળના કારણોને પણ સમજી શકે છે.
આ સેવાનો ઉપયોગ કરવા માટે, વ્યક્તિઓ તેમના લેન્ડલાઇન અથવા મોબાઇલ ફોનથી 1947 ડાયલ કરી શકે છે. આ હેલ્પલાઈન 12 ભાષાઓમાં ક્રિયાપ્રતિક્રિયાઓને સમર્થન આપે છે, જે સુનિશ્ચિત કરે છે કે સહાય માંગતી વખતે ભાષા અવરોધરૂપ નથી. વપરાશકર્તાઓ પાસે સ્વચાલિત આઇવીઆરએસ સિસ્ટમને નેવિગેટ કરવાનો અથવા વ્યક્તિગત સપોર્ટ માટે સીધા આધાર કેર એક્ઝિક્યુટિવ સાથે જોડાવાનો વિકલ્પ છે.
અપડેટની વિનંતી નામંજૂર થવાના કિસ્સામાં, 1947 પર કોલ કરવાથી અસ્વીકારના કારણને સમજવા અને અન્ય વિનંતી સુપરત કરતા પહેલા સુધારાત્મક પગલાં લેવા માટેનો માર્ગ મોકળો થાય છે. ફોન કર્યા બાદ નિવાસીઓને તાત્કાલિક એસએમએસ મારફતે ઇન્ટરેક્શન નંબર જારી કરાય છે, જે તેમને તેમની ફરિયાદના નિરાકરણની પ્રગતિ પર નજર રાખવા સક્ષમ બનાવે છે. તદુપરાંત, આધાર કાર્ડ એક્ઝિક્યુટિવ સાથે આ ઇન્ટરેક્શન નંબર શેર કરીને ફરિયાદોની સ્થિતિની ચકાસણી કરી શકાય છે.
જે લોકો ઇલેક્ટ્રોનિક સંદેશાવ્યવહાર, પ્રશ્નો, પ્રતિસાદ, સૂચનો અને ફરિયાદોને પ્રાધાન્ય આપે છે તેમને પણ help@uidai.gov.in કરવા માટે નિર્દેશિત કરી શકાય છે. આ ઉપરાંત ઓફિશિયલ પોર્ટલ દ્વારા ઓનલાઇન ફરિયાદ નોંધાવી શકાશેઃ https://myaadhaar.uidai.gov.in/file-complaint. આ ઓનલાઇન પ્લેટફોર્મ નિવાસીઓને તેમની નોંધાયેલી ફરિયાદોની સ્થિતિ પર નજર રાખવા માટે પણ સક્ષમ બનાવે છે.
ભારત સરકાર નાગરિકોને આધાર સાથે સંબંધિત બાબતો માટે યુઆઈડીએઆઈ દ્વારા પૂરા પડાતા ટોલ-ફ્રી નંબર 1947નો ઉપયોગ કરવા માટે ભારપૂર્વક પ્રોત્સાહિત કરે છે. આ પહેલ યુઆઈડીએઆઈની આધાર સેવાઓની પહોંચમાં સરળતા વધારવાની અને તમામ નિવાસીઓ માટે મુશ્કેલી-મુક્ત અનુભવને સુનિશ્ચિત કરવાની પ્રતિબદ્ધતાને પ્રતિબિંબિત કરે છે.
વધુ માહિતી અને અપડેટ્સ માટે નિવાસીઓને www.uidai.gov.in ખાતે યુઆઈડીએઆઈની સત્તાવાર વેબસાઈટની મુલાકાત લેવા વિનંતી કરાય છે. ટોલ-ફ્રી હેલ્પલાઇન 1947 અસરકારક અને સુલભ સેવાઓ મારફતે ભારતીય નાગરિકોના જીવનને સરળ બનાવવા માટે યુઆઈડીએઆઈની પ્રતિબદ્ધતાનો પુરાવો છે.
CB/GP/JD
(Visitor Counter : 84
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 87.25 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 5 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
87,25,58,985
|
|
બાકી ઉપલબ્ધ
|
|
5,00,47,650
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 87.25 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 5 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 257
સંરક્ષણ મંત્રાલય
સંરક્ષણ મંત્રાલય નાણાકીય વર્ષ 2021-22 દરમિયાન ઘરેલું ખરીદી પર મૂડી સંપાદન બજેટના 65.50 ટકાનો ઉપયોગ કર્યો
સંરક્ષણ સેવાઓના બજેટના 99.50 ટકાનો ઉપયોગ કરવામાં સક્ષમ
સંરક્ષણ મંત્રાલય  એ નાણાકીય વર્ષ 2021-22માં સ્થાનિક ઉદ્યોગ માટે મૂડી સંપાદન બજેટના 64 ટકા ફાળવ્યા હતા. નાણાકીય વર્ષ 2021-22ના અંતે, સંરક્ષણ મંત્રાલય આ લક્ષ્યાંક હાંસલ કરવામાં અને પ્રધાનમંત્રી શ્રી નરેન્દ્ર મોદીના 'આત્મનિર્ભર ભારત'ના સ્વપ્નદ્રષ્ટા ઉદ્દેશ્યને હાંસલ કરવા માટે, મૂડી સંપાદન બજેટના 65.50 ટકાનો ઉપયોગ ભારતીય સંરક્ષણ ઉદ્યોગો દ્વારા સ્વદેશી પ્રાપ્તિ પર કરવામાં આવ્યો છે. વધુમાં, માર્ચ 2022ના પ્રારંભિક ખર્ચના અહેવાલ મુજબ, સંરક્ષણ મંત્રાલય નાણાકીય વર્ષ 2021-22માં સંરક્ષણ સેવાઓના બજેટના 99.50 ટકાનો ઉપયોગ કરવામાં સક્ષમ છે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 167
પ્રધાનમંત્રીનું કાર્યાલય
પ્રધાનમંત્રી 20 ઓક્ટોબરના રોજ ઉત્તરપ્રદેશની મુલાકાત લેશે અને કુશીનગર આંતરરાષ્ટ્રીય હવાઈમથકનું ઉદ્ઘાટન કરશે
પ્રધાનમંત્રી મહાપરિનિર્વાણ મંદિરમાં અભિધમ્મ દિવસ પર આયોજિત એક કાર્યક્રમમાં સામેલ થશે
પ્રધાનમંત્રી સરકારી મેડિકલ કોલેજ, કુશીનગરનો શિલાન્યાસ કરશે તથા કુશીનગરમાં વિવિધ વિકાસલક્ષી પ્રોજેક્ટનું ઉદ્ઘાટન અને શિલાન્યાસ કરશે
પ્રધાનમંત્રી શ્રી નરેન્દ્ર મોદી 20 ઓક્ટોબર, 2021ના રોજ ઉત્તરપ્રદેશની મુલાકાત લેશે. અહીં પ્રધાનમંત્રી આશરે સવારે 10 વાગ્યે કુશીનગર આંતરરાષ્ટ્રીય હવાઇમથકનું ઉદ્દધાટન કરશે. ત્યારબાદ આશરે 11.30 વાગે તેઓ મહાપરિનિર્વાણ મંદિરમાં અભિધમ્મ દિવસના પ્રસંગે આયોજિત એક કાર્યક્રમમાં સહભાગી થશે. પછી તેઓ બપોરે 1.15 વાગ્યાની આસપાસ કુશીનગરમાં વિવિધ વિકાસલક્ષી પ્રોજેક્ટનું ઉદ્ઘાટન કરવા અને શિલાન્યાસ કરવાના જાહેર કાર્યક્રમમાં સામેલ થશે.
કુશીનગર આંતરરાષ્ટ્રીય હવાઈમથકનું ઉદ્ઘાટન
કુશીનગર આંતરરાષ્ટ્રીય હવાઈમથકનાં ઉદ્ઘાટન પ્રસંગે સૌપ્રથમ શ્રીલંકાના કોલંબો એરપોર્ટ પરથી એક ફ્લાઇટનું આગમન થશે, જેમાં બૌદ્ધ સંપ્રદાયનાં એકસોથી વધારે ભિક્ષુઓ અને મહાનુભાવોનું પ્રતિનિધિમંડળ કુશીનગર આવશે. આ પ્રતિનિધિમંડળમાં પ્રદર્શન માટે બુદ્ધના પવિત્ર અવશેષો લઈને આવનારું 12 સભ્યોનું મંડળ સામેલ હશે. આ પ્રતિનિધિમંડળમાં શ્રીલંકામાં બૌદ્ધ સંઘના તમામ ચાર નિકાત  એટલે કે અસગિરિયા, અમરપુરા, રામન્યા, માલવટ્ટાના અનુનાયકો  સામેલ હશે તેમજ શ્રીલંકાની સરકારના કેબિનેટ મંત્રી નમલ રાજપક્ષેની આગેવાનીમાં પાંચ મંત્રીઓ સામેલ હશે.
કુશીનગર આંતરરાષ્ટ્રીય હવાઈમથકનું નિર્માણ અંદાજે રૂ. 260 કરોડના ખર્ચે થયું છે. આ હવાઈમથક ભગવાન બુદ્ધના મહાપરિનિર્વાણ સ્થળની મુલાકાત લેનાર સ્થાનિક અને આંતરરાષ્ટ્રીય યાત્રાળુઓને સુવિધા આપશે. વળી આ હવાઈમથકનું નિર્માણ દુનિયાભરમાં બૌદ્ધ સંપ્રદાયનાં પવિત્ર યાત્રાધામો સાથે કુશીનગરને જોડવાનો એક પ્રયાસ છે. આ હવાઈમથક ઉત્તરપ્રદેશ અને બિહારના નજીકના જિલ્લાઓને સેવા આપશે તેમજ આ વિસ્તારમાં રોકાણ અને રોજગારીની તકો વધારવાની દિશામાં મહત્વપૂર્ણ પગલું છે.
મહાપરિનિર્વાણ મંદિર ખાતે અભિધમ્મ દિવસ
પ્રધાનમંત્રી મહાપરિનિર્વાણ મંદિરની મુલાકાત લેશે. અહીં ભગવાન બુદ્ધની સૂતેલી પ્રતિમાની અર્ચના કરશે અને ચિવર  અર્પણ કરશે. અહીં તેઓ બોધિવૃક્ષના છોડવાનું વાવેતર પણ કરશે.
પ્રધાનમંત્રી અભિધમ્મ દિવસ પર આયોજિત એક કાર્યક્રમમાં સામેલ થશે. આ દિવસ બૌદ્ધ ભિક્ષુઓ માટે ત્રણ મહિનાની વર્ષાઋતુ – વર્ષાવાસ કે વસ્સાના અંતનું પ્રતીક છે, જે દરમિયાન બૌદ્ધ ભિક્ષુઓ એક જ વિહાર અને મઠમાં રોકાણ કરે છે તથા પ્રાર્થના-અર્ચના કરે છે. આ કાર્યક્રમમાં શ્રીલંકા, થાઇલેન્ડ, મ્યાન્માર, દક્ષિણ કોરિયા, નેપાળ, ભૂટાન અને કમ્બોડિયામાંથી પ્રસિદ્ધ ભિક્ષુઓ તેમજ વિવિધ દેશોના રાજદૂતો પણ સામેલ થશે.
પ્રધાનમંત્રી અંજતાના ભીંતચિત્રોના ચિત્રકામના પ્રદર્શન, બૌદ્ધ સૂત્રોની કેલિગ્રાફીના પ્રદર્શન તથા ગુજરાતમાં વડનગર અને અન્ય બૌદ્ધ સ્થળોમાં ઉત્ખનનમાંથી પ્રાપ્ત કળાત્મક ચીજવસ્તુઓના પ્રદર્શનને પણ નિહાળશે.
વિવિધ વિકાસલક્ષી પ્રોજેક્ટનું ઉદ્ઘાટન અને શિલાન્યાસ
પ્રધાનમંત્રી કુશીનગરમાં બરવા જંગલમાં આયોજિત એક જાહેર કાર્યક્રમમાં સામેલ થશે. આ કાર્યક્રમમાં તેઓ સરકારી મેડિકલ કોલેજ, કુશીનગરનું શિલાન્યાસ કરશે, જેનું નિર્માણ રૂ. 280 કરોડથી વધારેના ખર્ચે થશે. આ મેડિકલ કોલેજમાં 500 બેડ હશે અને અકાદમિક સત્ર 2022-2023માં એમબીબીએસ અભ્યાસક્રમમાં 100 વિદ્યાર્થીઓને પ્રવેશ મળશે. પ્રધાનમંત્રી રૂ. 180 કરોડથી વધારે મૂલ્યના 12 વિકાસલક્ષી પ્રોજેક્ટનું ઉદ્ઘાટન અને શિલાન્યાસ પણ કરશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ તેલંગણાના નગરકુરનુલમાં અકસ્માતમાં લોકોનાં મોત અંગે શોક વ્યક્ત કર્યો
તેમણે પીએમએનઆરએફમાંથી આર્થિક સહાયની રકમ ઉપલબ્ધ કરવા અંગે ઘોષણા કરી
પ્રધાનમંત્રી શ્રી નરેન્દ્ર મોદીએ તેલંગણાના નગરકુરનુલમાં અકસ્માતમાં લોકોનાં મોત અંગે શોક વ્યક્ત કર્યો હતો. પ્રધાનમંત્રી શ્રીએ અકસ્માતમાં જીવ ગુમાવનારા લોકોનાં પરિવારજનોને બે લાખ રૂપિયા અને ઘાયલોને 50,000 રૂપિયાની આર્થિક સહાય પ્રદાન કરવાની ઘોષણા પણ કરી છે.
પીએમઓના ટ્વીટમાં, પ્રધાનમંત્રીએ કહ્યું હતું, “તેલંગણાના નગરકુરનુલમાં અકસ્માતમાં મૃત્યુ પામનારા લોકો પ્રત્યે સંવેદના. ઘાયલો ઝડપથી સ્વસ્થ થાય એવી પ્રાર્થના. પીએમએનઆરએફમાંથી, પ્રત્યેક મૃતકના નજીકના સંબંધીને રૂ. 2 લાખ આપવામાં આવશે અને ઘાયલોને રૂ. 50,000 આપવામાં આવશેઃ પીએમ મોદી”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
ફાસ્ટ ટ્રેક સ્પેશિયલ કોર્ટ માટેની કેન્દ્રીય પ્રાયોજિત યોજનાને વધુ બે વર્ષ જારી રાખવા કેબિનેટની મંજૂરી
જારી રહેનારી 1023 ફાસ્ટ ટ્રેક સ્પેશિયલ કોર્ટ માં 389 વિશેષ POCSO કોર્ટ પણ સામેલ
કુલ મળીને થનારા 1572.86 કરોડ રૂપિયાના ખર્ચમાં કેન્દ્રનો ફાળો 971.70 કરોડ રૂપિયા તથા રાજ્યનો ફાળો 601.16 કરોડ રૂપિયાનો રહેશે
કેન્દ્રનો ફાળો નિર્ભયા ફંડમાંથી આપવામાં આવશે
જાતીય સતામણીનો ભોગ બનેલાઓને તાકીદે ન્યાય મળે તથા જાતીય સતામણી કરનારા ગુનેગારોને કડક સજા મળે તે માટે ફાસ્ટ ટ્રેક સ્પેશિયલ કોર્ટ સમર્પિત છે
પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી કેન્દ્રીય કેબિનેટે દેશમાં કેન્દ્રીય પ્રાયોજિત યોજના  હેઠળની 1023 ફાસ્ટ ટ્રેક સ્પેશિયલ કોર્ટ  ને 01.04.2021 થી 31.03.2023 દરમિયાન જારી રાખવાની મંજૂરી આપી છે જેમાં 389 વિશેષ પોસ્કો ને આવરી લેવામાં આવી છે. આ માટેનો 1572.86 કરોડનો ખર્ચ થશે જેમાં કેન્દ્રનો ફાળો 971.70 કરોડ રૂપિયા તથા રાજ્યનો ફાળો 601.16 કરોડ રૂપિયાનો રહેશે. કેન્દ્રનો ફાળો નિર્ભયા ફંડમાંથી અપાશે. આ યોજના 02.10.2019ના રોજ લોંચ કરાઈ હતી.
સરકારે હંમેશાં મહિલાઓ તથા બાળકોની સુરક્ષાને અગ્રતા આપી છે. બાળકીઓને સશક્ત બનાવવા માટે સરકારે અગાઉતી જ કેટલીક યોજના લોંચ કરેલી છે જેમાં બેટી બચાવો, બેટી પઢાવો વગેરે યોજનાનો સમાવેશ થાય છે. 12 વર્ષથી ઓછી વય ધરાવતી બાળકીઓ તથા 16 વર્ષથી ઓછી વયની મહિલાઓ પર બળાત્કારના બનાવોએ સમગ્ર દેશના અંતરાત્માને હચમચાવી નાખ્યો છે. આ પ્રકારના બનાવોની સંખ્યા તથા તેમના ટ્રાયલ્સમાં થતા વિલંબને કારણે દેશમાં એવી કોર્ટની રચનાની જરૂર પેદા થઈ હતી જેમાં ઝડપથી ટ્રાયલ્સ યોજાય અને જાતીય સતામણીનો ભોગ બનેલાઓને તાત્કાલિક ન્યાય તથા રાહત અપાવી શકે.
વધુ કડકા કાયદો લાવવા તથા આ પ્રકારના કેસનો ઝડપથી નિકાલ લાવવા માટે કેન્દ્ર સરકારે ફજદારી કાયદો  2018 ઘડ્યો હતો અને બળાત્કારીને સજા કરવા માટે તથા મૃત્યુદંડ સુધીની જોગવાઈ સાથેની કડક સજાની જોગવાઈ કરી હતી. આ અમલીકરણ સાથે ફાસ્ટ ટ્રેક સ્પેશિયલ કોર્ટ ની રચના કરવામાં આવી હતી.
ફાસ્ટ ટ્રેક સ્પેશિયલ કોર્ટ એ સમર્પિત કોર્ટ  છે કે જ્યાં ત્વરિત ન્યાયની વ્યવસ્થા સુનિશ્ચિત કરવાની અપેક્ષા રાખવામાં આવે છે. નિયમિત અદાલતોની સરખામણીએ કેસોનો નિકાલ કરવાનો તેમનો દર વધુ સારો છે અને તેઓ ઝડપી સુનાવણી કરે છે. લાચાર પીડિતોને ઝડપી ન્યાય પૂરો પાડવા ઉપરાંત તે શારીરિક શોષણ કરનારાઓના મનમાં કાયદાનો ડર ઊભો કરીને આવી ઘટનાઓને રોકવાની પ્રણાલીને મજબૂત કરે છે.
અત્યારે 28 રાજ્યોમાં ફાસ્ટ ટ્રેક સ્પેશિયલ કોર્ટ છે ત્યારે આ યોજનામાં સામેલ થવા માટે પાત્ર તમામ 31 રાજ્યોમાં તેને આવરી લેવાનો પ્રસ્તાવ છે. તેનાથી દેશના અંતરિયાળ અને દૂરના વિસ્તારો સહિત સમગ્ર દેશમાં શારીરિક શોષણના લાચાર પીડિતોને ચોક્કસ સમયમર્યાદામાં ન્યાય પૂરો પાડવા માટે રાજ્યો અને કેન્દ્રશાસિત પ્રદેશોને ટેકો મળે છે. આ યોજનાના આ પરિણામોની અપેક્ષા છે:
- મહિલાઓ અને બાળકીઓની સુરક્ષા અને સલામતીના હેતુને પાર પાડવા માટેના દેશની પ્રતિબદ્ધતાને મજબૂત કરવી
- બળાત્કાર અને પોસ્કો કાયદાના પેન્ડિંગ કેસોની સંખ્યા ઘટાડવી
- શારીરિક અપરાધોના પીડિતોને ન્યાય સુધીની ત્વરિત પહોંચ પૂરી પાડવી અને શારીરિક શોષણની ઘટનાઓના નિવારક તરીકે કામ કરવું
- આ કેસો પર ઝડપથી સુનાવણી કરવાથી ન્યાયતંત્ર પરનો પડતર કેસોનો બોજો ઘટાડવો
SD/GP/JD
(
પ્રધાનમંત્રીનું કાર્યાલય
જર્મનીના ચાન્સેલરની ભારત યાત્રા દરમિયાન પ્રધાનમંત્રીનું પ્રેસ વક્તવ્ય
ચાન્સેલર ડૉ. મર્કેલ,
જર્મન પ્રતિનિધિ મંડળના સન્માનિત સભ્યો,
મંત્રીમંડળમાં મારા સહયોગીઓ
મિત્રો,
નમસ્કાર
ગુટેન ટેગ,
ચાન્સેલર ડૉ મર્કેલ અને તેમના પ્રતિનિધિ મંડળનું ભારતમાં હાર્દિક સ્વાગત કરતા મને ખૂબ પ્રસન્નતા થઇ રહી છે. ચાન્સેલર મર્કેલની જર્મની અને યુરોપમાં જ નહીં, પરંતુ વિશ્વની ઘણા લાંબા સમય સુધી સેવા કરનારા પ્રમુખ નેતાઓમાં ગણના થાય છે. મને ગર્વ છે અને ખુશી પણ કે તેઓ ભારતના અને મારા મિત્ર છે. પાછલા લગભગ દોઢ દાયકાથી ચાન્સેલરના રૂપમાં તેમણે ભારત જર્મની સંબંધોને પ્રગાઢ કરવામાં મહત્વપૂર્ણ યોગદાન આપ્યું છે. તેની માટે હું તેમના પ્રત્યે આભાર વ્યક્ત કરું છું. આજે અમારી વચ્ચે ઇન્ટર ગવર્મેન્ટલ કન્સલ્ટેશનની 5મી બેઠક યોજાઈ. દર બે વર્ષના અંતરાય પર થનારી આવી ત્રણ બેઠકોમાં ચાન્સેલર મર્કેલની સાથે ભાગ લેવાનું મને સૌભાગ્ય પ્રાપ્ત થયું છે. આ અનોખી વ્યવસ્થા વડે દરેક ક્ષેત્રમાં અમારો સહયોગ વધુ ઊંડો બન્યો છે. આજે જે સમજૂતીઓ વગેરે પર હસ્તાક્ષર થયા છે, તે આ વાતનું પ્રતિક છે. મને ઘણી ખુશી છે કે ભારત અને જર્મનીની વચ્ચે દરેક ક્ષેત્રમાં, ખાસ કરીને નવી અને આધુનિક ટેકનોલોજીમાં દૂરોગામી અને વ્યુહાત્મક સહયોગ આગળ વધી રહ્યો છે.
મિત્રો,
વર્ષ 2022માં સ્વતંત્ર ભારત 75 વર્ષનું થશે. ત્યાં સુધી અમે ન્યુ ઇન્ડિયાના નિર્માણનું લક્ષ્ય રાખ્યું છે. આ બહુઆયામી પ્રયાસમાં ભારતની પ્રાથમિકતાઓ અને જરૂરિયાતોની માટે જર્મની જેવા ટેકનોલોજીકલ અને ઇકોનોમિક પાવર હાઉસની ક્ષમતાઓ ઉપયોગી સાબિત થશે. એટલા માટે, અમે નવી અને આધુનિક ટેકનોલોજી, કૃત્રિમ બુદ્ધિમત્તા, કૌશલ્ય, શિક્ષણ, સાયબર સુરક્ષા જેવા ક્ષેત્રોમાં સહયોગ વધારવા પર વિશેષ ભાર મૂક્યો છે. ઈ મોબીલીટી, ફ્યુઅલ સેલ ટેકનોલોજી, સ્માર્ટ સિટીઝ, ઇનલેન્ડ વોટર વેઝ, કોસ્ટલ મેનેજમેન્ટ, નદીઓની સફાઈ અને પર્યાવરણ સંરક્ષણમાં સહયોગની નવી સંભાવનાઓને વિકસિત કરવાનો અમે નિર્ણય લીધો છે. આ ક્ષેત્રોમાં અમારો સહયોગ જળવાયું પરિવર્તનની વિરુદ્ધ પારસ્પરિક પ્રયાસોમાં પણ મદદ કરશે. વેપાર અને રોકાણમાં અમારી વધતી ભાગીદારીને વધુ ગતિ આપવા માટે અમે ખાનગી ક્ષેત્રને પ્રોત્સાહિત કરી રહ્યા છીએ. ચાન્સેલર મર્કેલ અને હું બંને દેશોના કેટલાક મુખ્ય વ્યાપાર અને ઉદ્યોગ જગતના વડાઓ સાથે મુલાકાત કરીશું. અમે જર્મનીને આમંત્રિત કરીએ છીએ કે સંરક્ષણ ઉત્પાદનના ક્ષેત્રમાં ઉત્તર પ્રદેશ અને તમિલનાડુમાં ડીફેન્સ કોરીડોરમાં અવસરોનો લાભ ઉઠાવે.
મિત્રો,
ભારત અને જર્મનીનો વિશ્વાસ અને મિત્રતાપૂર્ણ સંબંધ, લોકશાહી, કાયદાના નિયમો જેવા પારસ્પરિક મૂલ્યો પર આધારિત છે. એટલા માટે, વિશ્વના ગંભીર પડકારોના વિષયમાં અમારા દ્રષ્ટિકોણમાં સમાનતા છે. આ વિષયો પર અમારી વચ્ચે વિસ્તૃત ચર્ચા સાંજે ચાલુ રહેશે. આતંકવાદ અને ઉગ્રવાદ જેવા જોખમો સામે લડવા માટે અમે દ્વિપક્ષીય અને બહુપક્ષીય સહયોગને વધુ ઘનિષ્ઠ બનાવીશું. એક્સ્પોર્ટ કંટ્રોલ રિજાઈમ અને જુદા-જુદા આંતરરાષ્ટ્રીય મંચોમાં ભારતની સભ્યતાને જર્મનીના સશક્ત સમર્થન માટે અમે આભારી છીએ. બંને દેશ સુરક્ષા પરિષદ, સંયુક્ત રાષ્ટ્ર અને આંતરરાષ્ટ્રીય વ્યવસ્થામાં અન્ય જરૂરી સુધારા ઝડપથી કરાવવા માટે સહયોગ અને પ્રયાસ ચાલુ રાખશે.
મહાનુભાવ,
ભારત જર્મનીના સંબંધોનું ભવિષ્ય ઉજ્જવળ છે. તેની માટે હું એક વાર ફરી તમારા કુશળ નેતૃત્વ અને આપણા તમામ સહયોગીઓના બહુમૂલ્ય સહકાર માટે આભાર વ્યક્ત કરું છું.
દેન્કે શોએન
ખૂબ ખૂબ આભાર
RP
(Visitor Counter : 163
પ્રધાનમંત્રીનું કાર્યાલય
18મી આસિયાન-ભારત શિખર બેઠક  અને 16મી પૂર્વ એશિયા શિખર બેઠક 
પ્રધાનમંત્રી શ્રી નરેન્દ્ર મોદી બ્રુનેઈના સુલતાનના આમંત્રણ પર 28મી ઑક્ટોબર, 2021ના રોજ આયોજિત 18મી આસિયાન-ભારત શિખર બેઠકમાં વર્ચ્યુઅલી હાજરી આપશે. આસિયાન દેશોના રાષ્ટ્રપતિઓ/સરકારના વડાઓ આ શિખર બેઠકમાં ઉપસ્થિત રહેશે.
આ 18મી આસિયાન-ભારત શિખર બેઠકમાં આસિયાન-ભારત વ્યૂહાત્મક ભાગીદારીની સમીક્ષા કરવામાં આવશે અને કોવિડ-19 અને આરોગ્ય, વેપાર અને વાણિજ્ય, કનેક્ટિવિટી, તેમજ શિક્ષણ અને સંસ્કૃતિ સહિતના મહત્વના ક્ષેત્રોમાં સધાયેલી પ્રગતિની નોંધ લેવાશે. મહામારી બાદ આર્થિક પુન:પ્રાપ્તિ સહિતના મહત્વના પ્રાદેશિક અને આંતરરાષ્ટ્રીય બનાવો પર પણ ચર્ચા થશે. આસિયાન-ભારત શિખર બેઠકો દર વર્ષે યોજવામાં આવે છે અને ભારત અને આસિયાન માટે સર્વોચ્ચ સ્તરે વચનબદ્ધ થવાની તક પૂરી પાડે છે. ગયા વર્ષે નવેમ્બરમાં યોજાયેલી 17મી આસિયાન-ભારત શિખર બેઠકમાં પ્રધાનમંત્રીએ વર્ચ્યુઅલી હાજરી આપી હતી. 18મી આસિયાન-ભારત શિખર બેઠક તેમના દ્વારા હાજરી અપાયેલ હોય એવી નવમી આસિયાન-ભારત શિખર બેઠક હશે.
આસિયાન-ભારત વ્યૂહાત્મક ભાગીદારી સહિયારા ભૌગોલિક, ઐતિહાસિક અને સાંસ્કૃતિક સંબંધોના મજબૂત પાયા પર ઊભેલી છે. આસિયાન આપણી પૂર્વ તરફ જુઓ ની નીતિ અને ભારત-પ્રશાંતના આપણા વ્યાપક વિઝનના કેન્દ્રમાં છે. 2022ના વર્ષમાં આસિયાન-ભારત સંબંધોને 30 વર્ષો પૂરાં થશે. ભારત અને આસિયાન વચ્ચે સંવાદની વિવિધ યંત્રણાઓ છે જે નિયમિત રીતે મળે છે જેમાં, એક શિખર બેઠક, પ્રધાન સ્તરીય મીટિંગ્સ અને વરિષ્ઠ અધિકારીઓની મીટિંગ્સનો સમાવેશ થાય છે. વિદેશ મંત્રી ડૉ. એસ. જયશંકરે આસિયાન-ભારત વિદેશ પ્રધાનોની મીટિંગમાં અને ઈએએસ વિદેશ પ્રધાનોની મીટિંગમાં ઑગસ્ટ 2021માં વર્ચ્યુઅલી હાજરી આપી હતી. વાણિજ્ય અને ઉદ્યોગ રાજ્ય મંત્રી શ્રીમતી અનુપ્રિયા પટેલે આસિયાન આર્થિક બાબતોના પ્રધાનો + ભારત પરામર્શમાં સપ્ટેમ્બર 2021માં વર્ચ્યુઅલી હાજરી આપી હતી જેમાં પ્રધાનોએ આર્થિક સહકારને મજબૂત કરવાની એમની પ્રતિબદ્ધતાની પુષ્ટિ કરી હતી.
પ્રધાનમંત્રી 27 ઑક્ટોબર, 2021ના રોજ યોજાઇ રહેલી 16મી પૂર્વ એશિયા શિખર બેઠકમાં પણ વર્ચ્યુઅલી હાજરી આપશે. પૂર્વ એશિયા સમિટ ભારત-પ્રશાંતમાં અગ્રેસર-પ્રમુખ નેતાઓની દોરવણી હેઠળનું ફોરમ છે. 2005માં એની શરૂઆત થઈ ત્યારથી તેણે પૂર્વ એશિયાના વ્યૂહાત્મક અને ભૂ-રાજકીય ક્રમિક વિકાસમાં મહત્વની ભૂમિકા ભજવી છે. 10 આસિયાન સભ્ય દેશો ઉપરાંત પૂર્વ એશિયા સમિટમાં ભારત, ચીન, જાપાન, કોરિયા ગણરાજ્ય, ઑસ્ટ્રેલિયા, ન્યુઝીલેન્ડ, અમેરિકા અને રશિયાનો સમાવેશ થાય છે.
પૂર્વ એશિયા સમિટનું સ્થાપક સભ્ય હોઈ, ભારત પૂર્વ એશિયા શિખર બેઠકને મજબૂત કરવા અને સમકાલીન પડકારોને પહોંચી વળવા માટે એને વધુ અસરકારક બનાવવા પ્રતિબદ્ધ છે. આસિયાન આઉટલુક ઓન ઇન્ડો-પેસિફિક  અને ઇન્ડો-પેસિફિક ઓસન્સ ઈનિશ્યટિવ  વચ્ચે એક કેન્દ્રબિંદુ પર નિર્માણ કરીને ભારત-પ્રશાંતમાં વ્યવહારૂ સહકારને આગળ ધપાવવાનું પણ આ એક મહત્વનું પ્લેટફોર્મ છે. 16મી પૂર્વ એશિયા શિખર બેઠક ખાતે, નેતાઓ દરિયાઇ સલામતી, ત્રાસવાદ, કોવિડ-19 સહકાર સહિતના પ્રાદેશિક અને આંતરરાષ્ટ્રીય હિતોની બાબતો અને ચિંતાઓ પર ચર્ચા કરશે. નેતાઓ માનસિક આરોગ્ય, ભારત દ્વારા સહ-પ્રાયોજિત એવા પર્યટન અને ગ્રીન રિકવરી મારફત આર્થિક પુન:પ્રાપ્તિ અંગે એકરારને સ્વીકૃતિ આપે એવી પણ અપેક્ષા છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શ્રી એફસી કોહલીના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ શ્રી એફસી કોહલીના અવસાન અંગે શોક વ્યક્ત કર્યો છે.
એક ટ્વિટમાં શ્રી મોદીએ કહ્યું હતું કે "શ્રી એફસી કોહલી જીને આઇટીની દુનિયામાં તેમના અગ્રણી યોગદાન બદલ યાદ કરવામાં આવશે. તેઓ ટેક્નોલોજી ઉદ્યોગમાં નવીનતા અને શ્રેષ્ઠતાની સંસ્કૃતિને સંસ્થાપિત કરવામાં મોખરે હતા. તેમના અવસાનથી દુઃખની લાગણી વ્યક્ત કરું છું. તેમના પરિવારજનો અને પ્રસંશકો પ્રત્યે સંવેદના."
SD/GP/BT
(